L'objectiu bàsic d'aquest document és servir d'eina informativa per aquelles persones que reben tractament anticoagulant amb medicaments antivitamina K (Sintrom® i Aldocumar®) que abans s'anomenava tractament anticoagulant oral o TAO.
Aquesta guia vol resoldre de manera clara i entenedora les preguntes i dubtes que habitualment es plantegen aquestes persones i servir d'ajuda en el maneig de la seva medicació.
La guia recull les característiques d'aquest tractament, normes bàsiques en l'ús dels medicaments i una llista de recomanacions i precaucions que cal tenir en compte.
Sempre davant de qualsevol dubte o problema, es recomana contactar amb el professional sanitari de referència.
El tractament anticoagulant oral té com a objectiu disminuir la tendència de la sang a coagular per evitar així la formació de trombus ( coàguls de sang ) o embòlies, però sense anul·lar -la completament.
Els medicaments anticoagulants antivitamina K fan que la sang tardi més temps a coagular-se ja que interfereixen en la formació dels factors implicats en la coagulació.
Persones que ja han sofert una trombosi o una embòlia, per prevenir que es repeteixi, com per exemple:
Persones en situació de risc de patir una trombosi o una embòlia com a mesura preventiva:
En el tractament anticoagulant, petites variacions de la dosi de medicament, poden ocasionar grans variacions en el seu efecte.
Per aquest motiu, periòdicament s'ha de mesurar l'efecte del tractament sobre la coagulació mitjançant una anàlisi de sang.
Cada persona rep una dosi individualitzada per a les seves necessitats, la qual s'ajusta per mantenir el temps de coagulació dintre de l'interval adequat.
Per tant, prendre una major o menor quantitat de medicament no significa estar més o menys malalt ja que cada pacient necessita una dosi personalitzada.
Com i quan s'han d'administrar els anticoagulants orals?
És important prendre sempre la medicació segons la dosi i pauta indicada.
Es recomana prendre el medicament cada dia a la mateixa hora, preferiblement, una hora abans de sopar.
Podeu prendre-la amb els altres medicaments que habitualment preneu.
Què cal fer si un dia no es pren la medicació a l'hora habitual?
Si un dia us oblideu de prendre la medicació a l'hora habitual, la podeu prendre quan us en recordeu sempre que sigui dins del mateix dia.
Si no us en recordeu fins l'endemà, us heu de prendre la dosi corresponent a aquell dia i no el doble.
És important avisar dels descuits de dosis en la visita de control de la coagulació.
Què cal fer si una persona oblida de descansar o suspendre el tractament?
Si el metge us ha prescrit al vostre pla de medicació dies "de descans" i un dia no el feu per error, cal descansar l'endemà i continuar després tal com indica la pauta.
Es recomana anotar en el Pla de medicació o en un calendari la presa de la dosi, com ajuda per no tenir oblits i seguir un correcte compliment del tractament.
L'efecte advers més destacat del tractament amb els anticoagulants és l'hemorràgia lleu.
Com es poden evitar les hemorràgies?
Quin tipus de dieta és recomanable pel tractament anticoagulant?
En el cas de patir diarrea important i perllongada o vòmits, cal que comenteu la qüestió al vostre professional sanitari de referència.
Sempre s'ha de portar a sobre el full amb el Pla de medicació i la quantitat de medicament necessària.
Cal continuar fent els controls amb la periodicitat recomanada.
Els esports de contacte i de risc estan contraindicats, l'ideal és l'exercici de llarga durada i poca intensitat, com és caminar, bicicleta estàtica, nedar... (si nedeu a la piscina, entreu-hi i sortiu-ne per l'escala per evitar accidents).
Si voleu quedar-vos embarassada cal que ho comuniqueu al metge perquè valori amb els altres especialistes el risc i en tot cas que s'estableixi un pla de tractament per aquest període.
Si la menstruació es retarda més d'una setmana cal fer-se el test d'embaràs, i si és positiu, comunicar-ho immediatament al vostre professional sanitari de referència.
Els mètodes anticonceptius de barrera, com els preservatius o el diafragma, i els dispositius intrauterins (DIU) no interfereixen en el tractament anticoagulant.
No obstant això, els anticonceptius hormonals, en general, no es recomanen com a primera opció.
Anar a l'odontòleg, la realització d'algunes proves diagnòstiques i els procediments quirúrgics poden augmentar el risc hemorràgic en els malalts que prenen anticoagulants.
Més rarament aquests procediments poden també produir infeccions de les vàlvules cardíaques.
Per tal de reduir aquest risc cal seguir una sèrie de recomanacions.
És important tenir cura de la boca i mantenir-la en bones condiciones.
Es recomana com a mínim una visita anual a l'odontòleg.
En el cas d'extraccions dentals es recomana:
En cas de neteges bucals i endodòncies:
Es recomana continuar amb la dosi habitual del tractament anticoagulant antivitamina K.
Cirurgia i exploracions mèdiques
En el cas de necessitar qualsevol intervenció quirúrgica o proves diagnòstiques que suposin un risc de sagnat en si mateixes, encara que sigui mínim, cal consultar al metge que controla el tractament anticoagulant amb el temps suficient (mínim una setmana) per tal de saber la pauta que s'ha de seguir en aquestes situacions.
S'ha d'informar del tractament amb anticoagulants i de les pautes que us ha donat el vostre metge al cirurgià i a l'anestesista.
Es poden fer anàlisis de sang i radiografies amb la utilització de contrast sense que calgui consultar un professional sanitari, es recomana però informar el professional sanitari que les fa.
Les persones amb algunes cardiopaties o amb pròtesis valvulars, quan han de ser sotmesos a diferents processos quirúrgics o odontològics, poden requerir un tractament antibiòtic per tal de reduir el risc d'infeccions de les vàlvules (endocarditis bacteriana).
No tots els procediments requereixen antibiòtic, el vostre metge us n'informarà i prescriurà si cal.
Hi ha medicaments que poden interferir en l'activitat dels fàrmacs anticoagulants, tant poden augmentar l'efecte anticoagulant, són els medicaments potenciadors, com reduir-lo, són els fàrmacs inhibidors.
És per aquest motiu que si s'introdueix un nou medicament en el vostre tractament cal que el metge consulti els efectes que pot tenir sobre el tractament anticoagulant i s'ha de controlar més estretament l'INR.
Com s'ha comentat anteriorment, l'automedicació està totalment desaconsellada.
A continuació es presenten alguns medicaments que es poden adquirir sense recepta mèdica, i que en cas necessari es poden prendre amb els anticoagulants antivitamina K. En qualsevol cas, heu de consultar sempre al vostre professional sanitari de referència abans de prendre cap medicament.
Podeu consultar la llista exhaustiva dels medicaments que poden interferir o no amb els medicaments antivitamina k al Protocol per al control dels anticoagulants orals antagonistes de la vitamina K adreçat a professionals sanitaris.
- Administració: la medicació anticoagulant s'ha de prendre tots els dies de l'any (excepte els dies indicats de descans) i sempre a la mateixa hora.
- Controls de la coagulació: cal anar periòdicament a les visites de control del tractament anticoagulant establertes, també anomenada TAO o més popularment "Control del Sintrom".
- Oblit d'una dosi: si us oblideu de prendre la medicació un dia, no us preocupeu, no és probable que passi res.
Cal però, prendre la medicació quan us en recordeu sempre que sigui dins del mateix dia.
Si no us en recordeu fins l'endemà heu de prendre la dosi corresponent a aquell dia i no el doble.
És important avisar dels descuits de dosis en el moment de la visita de control de la coagulació.
- Hemorràgies i possibles traumatismes: en cas de presentar hemorràgies importants o un traumatisme o accident de gravetat considerable, cal anar al més ràpidament possible a Urgències.
- Dieta: es pot seguir una dieta normal però és important la moderació en el menjar i no fer canvis bruscs del tipus de dieta.
- Nous medicaments i automedicació: si el metge us recepta un nou medicament, cal que li recordeu que esteu en tractament anticoagulant.
Cal informar en la visita de control de la coagulació de tots els medicaments nous que preneu i també de totes les possibles modificacions de dosis dels medicaments que preneu habitualment.
L'automedicació no és recomanable perquè pot interferir amb el tractament anticoagulant.
- Dentista: abans de la visita és convenient tenir un control recent del tractament anticoagulant oral (menys d'uns setmana) per comprovar que el nivell d'anticoagulació es troba dins del marge terapèutic i no és excessiu i s'evita així el risc d'hemorràgies.
Institut Català de la Salut-Àmbit d'Atenció Primària Lleida: Mollerussa. p.
• Protocols per al control del tractament anticoagulant oral.
1998, Generalitat de Catalunya-Departament de Sanitat i Seguretat Social. p.
Informació al pacient, IMAS-Hospital del Mar.
• Protocols per al control dels anticoagulants orals (anticoagulants antagonistes de la vitamina k (avk)).
Centre d'Informació de Medicaments de Catalunya.
En col·laboració amb Grup de revisió del Protocol per al control dels anticoagulants orals antagonistes de la vitamina k.